Misrlik harbiylar Sinay shimolida 7 nafar ekstremistni yo‘q qildi

Misr armiyasi tuzilmalari Sinay yarimorolida amal qilayotgan ekstremistik guruhlarning yetti nafar jangarisini yo‘q qildi. Bu haqda Misr Qurolli kuchlari vakili ma’lum qildi, deb yozadi “TASS”.
Ma’lum qilinishicha, hukumat kuchlari otryadlari Shimoliy Sinay viloyati markazi al-Arish shahri yaqinida qurollangan radikallar guruhi bilan jangovar to‘qnashuvga kirishgan.
Terrorchilik guruhlari tarafdorlaridan yetti nafari yo‘q qilingan. Armiya vakili operatsiya davomida misrlik ikki nafar harbiy xizmatchi jarohatlanganligini ta’kidladi.
Misr armiyasi politsiya bilan hamkorlikda bir necha yildan buyon Sinayning shimoliy tumanlarida ekstremistlarga qarshi kampaniya o‘tkazmoqda.
 “Daryo”ning Telegram’dagi rasmiy kanali — @toshqindaryo’ga a’zo bo‘ling!